
Аудан әкімінің мәслихат депутаттары 
алдындағы есебі

Құрметті депутаттар!
Құрметті қатысушылар!

[bookmark: _GoBack]Қазақстан Республикасының «Қазақстан Республикасындағы жергілікті мемлекеттік басқару және өзін-өзі басқару туралы» Заңына сәйкес және Қазақстан Республикасы Президентінің 2006 жылғы 18 қаңтардағы №19 «Әкімдердің мәслихаттар алдында есеп беруін өткізу туралы» Жарлығын орындау мақсатында, Сіздердің назарларыңызға Нұра ауданының 2026 жылғы 9 айдағы әлеуметтік-экономикалық даму қорытындылары туралы есебін ұсынамын.
Атқарушы органдардың жұмысы Мемлекет басшысы алға қойған барлық міндеттерді тиімді іске асырылуын және ұлттық жобалардың орындалуын қамтамасыз етуге бағытталған.
2026 жылдың 9 айында ауданның әлеуметтік-экономикалық дамуының күтілетін қорытындылары келесі көрсеткіштермен сипатталады:
        Өнеркәсіп өнімінің көлемі 200 млрд теңгені құрайды, нақты көлем индексі – 110% (2025 жылғы 9 айда – 203,4 млрд теңге). Атап айтқанда, 13,3 млн.тонна көмір, 447,0 мың тонна кокс өндірілді. 
        Аудандағы ең ірі өнеркәсіптік кәсіпорнын Шұбаркөл көмір акционерлік қоғамының үлес салмағы ауданның жалпы көлемінде 81% құрады.

Аудан экономикасының негізгі салаларының бірі ауыл шаруашылығы, 9 айдың қорытындысы бойынша жалпы өнім көлемі 51 млрд. 200 млн. теңгені құрайды. Нақты көлем индексі – 83% (2025 жылғы 9 айда – 56,1 млрд теңге).
      Биылғы жылы астық жинау алаңы 332 мың 400 га (бидай – 269,2 мың га, арпа – 28,4 мың га, сұлы – 3,1 мың га), майлы дақылдар-15 мың 700 га, картоп - 1,2  мың га құрады. 
	280 мың 200 га астық дақылдарының егіс алқабы орылды. Орташа өнімділігі гектарына 6,0 центнер жиналды (2025 жылы 12,5 ц/га) (бидай – 256,1 мың га, арпа – 22,1 мың га, сұлы – 2 мың га), 165 мың 500 тонна астық бастырылды. 2026 жылғы егіс науқанына қажетті 33 мың 800 тонна астық қамбаға құйылды (2025 жылы 36,1 мың тонна). 
	946 гектардан картоп жиналды, орташа өнімділігі гектарына 314,3 центнер (2025 жылы 319,0 ц/га). Майлы дақылдар 6 мың 800 га жиналды, орташа өнімділігі гектарына 5,6 центнер болды. (2025 жылы 8,7 ц/га) 
	Көктемгі және күзгі дала жұмыстарын жүргізуге 1 млрд 468 млн. теңге сомасына 36 шаруашылық және ауылшаруашылық техника сатып алуға 7 млрд 399 млн.теңге сомасына 61 шаруашылық несиеленді. несие берілді. («Нұр-астық» НС – 1 468 млн.теңге, «ҚазАгроқаржы» АҚ – 7 млрд 399 млн. теңге)
	Ауыл шаруашылығы тауарын өндірушілері техника паркін жаңарту мақсатында барлығы 84 техника (оның ішінде, тракторлар 51 дана, комбайндар 19 дана, погрузчиктер 14 дана),  және 51 дана құрал жабдықтарын сатып  алды. Негізгі капиталға тартылған инвестиция көлемі 13 млрд 021 млн. теңгені құрады (2025 жылы 12.738 млрд.тг).
	Ағымдағы жылы ауыл шаруашылығында  11 млрд 178 мың теңге сомасына 7 инвестициялық жоба іске асырылуда, 21 жұмыс орыны құрылды, оның ішінде 3 жоба мал шаруашылығы («МФ Рамадан» ЖШС, «Шыныбеков» ШҚ, «Байтоқ» АШӨК), 4 жоба өсімдік шаруашылығы («Черниговский и К» ЖШС, «Шахтерское» ЖШС). 
	Өсімдік шаруашылығындағы инвестициялық жобалар шеңберінде: 2648 га суармалы алаң енгізілді, оның ішінде жүгері өсіруге - 700 га, дәнді дақылдар өсіруге – 1088 га, бір жылдық және көпжылдық шөптер – 500 га, картоп – 360 га. 
		Мал шаруашылығындағы инвестициялық жобаларды жүзеге асыру шеңберінде 124 бас (Ангус) асыл тұқымды ірі қара малдары сатып алынды.
Негізгі капиталға салынған инвестициялар көлемі-30,0 млрд. теңге. НКИ-85% (9 ай.2025ж. - 35,2 млрд. теңге). 
"Шұбаркөл Көмір" АҚ-да 2025 жылмен салыстырғанда 2026 жылы инвестициялар көлемінің төмендеуі арнайы кокс өндіретін зауыт құрылысының негізгі кезеңінің аяқталуына,"Самұрық Трейд" ЖШС-де қаржылық қиындықтарға, инвестицияларды 2027 жылға ауыстыруына және "Шұбаркөл Премиум" АҚ-да жоспарлардың толық орындалмауына байланысты.
Құрылыс жұмыстарының көлемі – 11 млрд 800 мың теңге, НКИ – 29% (9 ай.2025ж. 44,6 млрд. теңге). 
         «Шұбаркөл Көмір» АҚ кәсіпорнында өндірістік ғимараттарды салу және құрылыс-монтаж жұмыстары бойынша ауқымды жұмыстардың орындалуына байланысты ағымдағы жылы құрылыс жұмыстары көлемінің 2025 жылмен салыстырғанда төмендеді.
Тұрғын үйді іске қосу 10 400 шаршы метр тұрғын үйді, немесе өткен жылдың деңгейіне 219,4% құрайды (9 ай.2025 ж. – 4,7 мың шаршы метр). 
Кәсіпкерлікте жұмыс істеп тұрған шағын бизнес субъектілерінің саны – 1 554 бірлікті, немесе 2025 жылғы деңгейге 96,7%-ды құрады (9 ай.2025ж. - 1607 бірлік).
Тауар айналымының көлемі 3,2 млрд. теңгені құрайды, НКИ 102% (9 ай.2025ж.-2,8 млрд. теңге). 
Аудандық бюджетке салықтар мен төлемдер түсімі - 2 млрд.483,9 млн. теңгені, немесе жоспарға 108,3%–ды құрайды (жоспар-2294,6 млн. теңге). 
Бюджеттің орындалуы 5 млрд.050,3 млн. теңгені, немесе жоспарға 98%-ды % құрайды (жоспар 5 млрд. 155,5 млн. теңге).
Тұрғын үй-коммуналдық салада 
2025-2026 жылдары "Ауыл ел бесігі" бағдарламасы шеңберінде Қайнар ауылының жалпы ұзындығы 2,72 км, 163,2 млн.теңге сомаға ауылішілік жолдарына орташа жөндеу жүргізілді.
Аудандық бюджет қаражаты есебінен аудандық маңызы бар Нұра кентінің ауылішілік жолдарына – 53,2 млн. теңге  ағымдағы жөндеу жүргізілді.
	Сонымен қатар, аудандық маңызы бар жолдарды күтіп ұстау жөніндегі келісімшарт аясында жолды қалпына келтіру жұмыстарының бірқатары жүргізілді: 
	– су тасқыны кезеңінен кейін «Құланөтпес – Нығман» жолы инертті материалдар қосу арқылы тегістеліп, қалпына келтірілді;
– «Құланөтпес ауылына апаратын жол» бойындағы көп құбырлы су өткізгіш құрылыстар қалпына келтірілді;
– «Изенді-Кенжарық-Соналы-Пикет» жолының «Қосарал-Пикет» учаскесі су тасқыны кезеңінен кейін қалпына келтірілді;
– Қобыкөл, Қантай, Өндіріс және Бірінші май

 ауылдарына апаратын жолдарда тегістеу және материал толықтыру жұмыстары жүргізілді. 
	– «Жараспай – Құланөтпес» автомобиль жолында инертті материалдар қосу арқылы жолды тегістеу жұмыстары жүргізілуде.
Сонымен қатар, Құланөтпес ауылішілік жолдарын тегістеу жұмыстары басталды. Бүгінгі таңда ауылішілік жолдарға орташа жөндеу жүргізуге арналған жобалық-сметалық құжаттама әзірленуде.
Осылайша, атқарылған жұмыстар су тасқынынан зақымданған учаскелерді қалпына келтіруге және аудандық маңызы бар жолдардың тиісті жағдайда болуын қамтамасыз етуге мүмкіндік берді.
Халықты сапалы ауыз сумен 100% қамтамасыз ету жөніндегі Мемлекет басшысының тапсырмасына сәйкес, Нұра ауданы 2025 жылы осы 100%-дық көрсеткішке қол жеткізді.
Бүгінгі таңда аудандағы барлық 37 ауылдық елді мекен сапалы ауыз сумен қамтамасыз етілген. Осылайша, тапсырма толық көлемде орындалды.
Бұдан басқа, ағымдағы жылы Талдысай ауылының су құбыры желілеріне ағымдағы жөндеу жүргізілуде, онда ескі құбырларды ауыстыру, сондай-ақ Балықтыкөл ауылында жаңа пайдалану ұңғымасын бұрғылау жүргізілді. 
Малайқұдық ауылында су тазарту кешенді блок-модулін (КБМ) орнату жұмыстары басталды. Магистральдық су құбыры желісінен КБМ орнатылатын орынға дейін құбыр тартылып, модульді жинақтау және монтаждау жұмыстары жүргізілуде. 
Қазандықтар мен жылу желілерін ұстау және оларды жылыту маусымына дайындау аясында жергілікті бюджеттен 62,0 млн теңге бөлінді.
Қазіргі таңда ауданда жылу беру маусымына дайындық жұмыстары толығымен аяқталды.
Өткен жылы Нұра кентіндегі Қонаев және Абай көшелерінің бойында модульдік қазандықтар салынып, пайдалануға берілді. Қазіргі уақытта оларға он көппәтерлі тұрғын үй қосылған.
Сонымен қатар, Нұра кентіндегі білім беру және мәдениет нысандары мен әкімшілік ғимараттарды орталықтандырылған жылумен қамту мақсатында модульдік қазандықтарды орнатуға қатысты есептеу жұмыстары жүргізілуде.
Аудан бойынша жеке сектордың қатты отынға (көмірге) қажеттілігі 50 049 тоннаны құрайды. 
Бүгінгі күні 19 700 тонна жеткізілді, бұл 40%.
2026-2027 жылдарға арналған жылыту маусымында Шұбаркөл көмірі ауданның отын базалары мен жеке тасымалдаушыларында 18 000-нан 26 000 теңгеге дейін сатылуда.	
Аз халық тұратын елді мекендерді интернет желісіне қосу жұмыстары спутниктік технологияларды пайдалану арқылы іске асырылуда.
2025-2026 жылы 9 елді мекенге (678 адам) интернет желісіне қолжетімділік қамтамасыз етілді: Ақтүбек, Топаркөл, Аққолқа, Нығман, Талдысай, Жаңақұрылыс, Бестамақ, Өндiрiс ауылдары.
2026 жылы 9 елді мекенге (678 адам) интернет желісіне қолжетімділік қамтамасыз етілді: Ақтүбек, Топаркөл, Аққолқа, Нығман, Талдысай, Жаңақұрылыс, Бестамақ, Өндiрiс ауылдары.
Қосылу жұмыстары «Jusan Mobile» АҚ жүзеге асырылып, OneWeb спутниктік байланыс технологиясы арқылы іске асырылды. Интернет жылдамдығы бір қолжетімділік нүктесіне 50-ден 100 Мбит/с-қа дейін. Интернетке қолжетімділік халық көп шоғырланатын жерлерде ұйымдастырылды.
Сонымен қатар, биылғы жылы Нұра кентінде талшықты-оптикалық интернет желісін салу жұмыстары басталды. Бүгінгі таңда бюджеттік және мемлекеттік мекемелер, Жауынгер Интернационалистер көшесі тұрғындары желге қосылды. Қыркүйек айының сонына дейін аудандық аурухананы қосу жоспарланған. Бұл бағыттағы жұмыстар жалғасуда. Бүгінгі күні аудан бойынша интернетпен қамту 100%-ды құрайды.
 «Таза Қазақстан» бағдарламасы аясында ауданда санитарлық тазалау, абаттандыру және көгалдандыру жұмыстары жүйелі түрде жалғасуда.
Нұра өзенінің жағалау аумағын тазалау, облыстық сенбіліктер, апта сайынғы «Таза бейсенбі» экологиялық акциялары, сондай-ақ Ағаш отырғызу күні ұйымдастырылып, өткізілді.
	Өткізілген іс-шаралардың қорытындысы бойынша 445 гектар аумақ тазартылып, 22 рұқсат етілмеген қоқыс орны жойылды,                    5 559 тоннаға жуық қоқыс шығарылды.Сонымен қатар, 2 014 ағашқа санитарлық мақсатта кесу жұмыстары жүргізіліп, 1 509 ағаш және           1 246 көшет отырғызылды.
Сонымен қатар, TazaQazBot платформасы арқылы келіп түсетін өтініштер уақтылы қаралып, әрбір өтініш бойынша тиісті шаралар қабылдануда.
Аудандық бюджет және жергілікті өзін-өзі басқару қаражаты есебінен ауылдар мен кенттерді абаттандыру, балалар ойын алаңдарын және көше жәшіктерін орнату, көгалдандыру жұмыстары жүргізілді. Аталған жұмыстарға барлығы 140,0 млн теңге қаржы жұмсалды.
	 
Елді мекендерді жарықтандыру бойынша 67,5 млн теңге сомасына жұмыстар жүргізілді.
Нұра ауданының электр беру желілері мен қосалқы станциялары «ҚРЭК» ЖШС-нің меншігі болып табылады.
2026 жылы 7 қосалқы станцияда жөндеу жұмыстары жүргізілді. «ҚРЭК» ЖШС-нің өз күші мен қаражаты есебінен 3,7 км электр беру желісіне жөндеу жұмыстары жүргізілді.
Сонымен қатар, жоспардан тыс жұмыстар аясында ескі ағаш тіректер темірбетон тіректерге ауыстырылып, сымдар СИП сымдарына ауыстырылды және оқшаулағыштар жаңартылды.
orken.otbasybank.kz сайтында орналастырылған ақпаратқа сәйкес, Нұра ауданы бойынша тұрғын үй кезегінде 494 адам тұр.
 Жетім балалар – 43 адам; Көпбалалы отбасылар – 52 адам; Халықтың әлеуметтік осал топтары – 120 адам; 
Мемлекеттік қызметшілер, бюджеттік ұйымдардың қызметкерлері – 80 адам; Апатты тұрғын үйде тұратындар – 9 адам;Санаты жоқ – 190 адам. 
"Тұрғын үйді" есепке алу, кезекке қою және бөлу жөніндегі өкілеттіктер 2025 жылғы 24 мамырдан бастап "тұрғын үймен қамтамасыз ету орталығына "("Отбасы Банк" АҚ) берілді.
"Отбасы Банк" АҚ өкілеттіктерін бергеннен кейін ауданда 15 пәтер бөлінді. Қазіргі уақытта тағы 1 пәтер тарату сатысында. Осылайша, тұрғын үйге мұқтаждар есебінде тұрған азаматтарды қамтамасыз ету бойынша жұмыс жалғасуда.
Ағымдағы жылғы су тасқыны кезеңі елеулі оқиғаларсыз өтті.
Уақтылы қабылданған алдын алу шараларының, қажетті материалдық ресурстардың дайындалуының және барлық қызметтердің үйлесімді жұмысының арқасында халықтың қауіпсіздігін қамтамасыз етіп, су тасқынының елеулі салдарына жол бермеуге мүмкіндік туды.Инженерлік жұмыстар жоспарына сәйкес шаруашылық тәсілмен 6 елді мекенде жалпы ұзындығы 4,4 км болатын жер бөгетін нығайту бойынша жұмыстар жүргізілді. Жалпы алғанда, 15 бірлік арнайы техника жұмылдырылды.
Әлеуметтік сала объектілерін дамыту мақсатында «Ауыл – ел бесігі» жобасы аясында аудандық бюджет қаражаты есебінен Нұра кентінде құны 103,5 млн теңгені құрайтын Өнер үйінің құрылысы аяқталды (жобаның жалпы құны – 671,5 млн теңге).
Сондай-ақ облыстық бюджет қаражаты есебінен Шұбаркөл кентіндегі Абай атындағы Шұбаркөл жалпы білім беретін мектебінің спорт залының құрылысы аяқталды. Жұмыстарға 43,0 млн теңге бөлінді (жобаның жалпы құны – 531,1 млн теңге).
 «Әрбір азамат үшін сапалы және қолжетімді денсаулық сақтау «Салауатты ұлт» ұлттық жобасы аясында жалпы құны 2 млрд 116 млн теңгені құрайтын 10 медициналық нысанның құрылысы аяқталды. 
3 фельдшерлік-акушерлік пункт (Изенді ауылы, Тассуат ауылы, Мүзбел ауылы), 1 дәрігерлік амбулатория (Мыңбаев ауылы), 6 медициналық пункт (Алғабас ауылы, Балықтыкөл ауылы, Жанбөбек ауылы, Қарой ауылы, Құланөтпес ауылы, Шұбаркөл кенті).
2026 жылы 331 млн. 600 мың тенгеге 10 мектепте және 1 бөбекжай-балабақшасында ағымдағы жөндеу жұмыстары жүргізілді, оның ішінде 2 мектепте блоктық- жобасы аясында ауданның 6 мектебіне 14 брендбук орнатылды. 
	Сонымен қатар, мәдениет саласындағы нысандарды абаттандыру және жөндеу жұмыстарына ерекше көңіл бөлінуде.  Жараспай ауылдық мәдениет үйінде, сондай-ақ Нұра кентіндегі «Тәуелсіздік» саябағында орналасқан футбол және баскетбол алаңдарында ағымдағы жөндеу жұмыстары жүргізілді.
«Тәуелсіздік» саябағында жаңа фонтан орнатылды. Көбетей ауылдық мәдениет үйіне модульдік жылыту қазандығын орнату жұмыстары жүргізілді.
Жыл бойы халықты жұмыспен қамту және әлеуметтік қорғау бағытында жұмыстар жүргізілді.
Аудандағы жұмыссыздық деңгейі – 1,3%, облыстық көрсеткіш – 4%. Жыл басынан бері 390 адам жұмысқа орналастырылды (2025 жылы – 397 адам), қоғамдық жұмыстарға 344 адам жіберілді (2025 жылы – 329 адам). Кедейлік шегінен төмен тұратын аз қамтылған азаматтардың саны – 239 адам (2025 жылы – 231 адам).
	Ішкі саясат саласындағы   жұмыс ел бірлігін нығайту, қоғамдық-саяси ахуалдың тұрақтылығын қамтамасыз етуге бағытталған.
	Ең алдымен, өткен кезең еліміз және ауданымыз үшін маңызды қоғамдық-саяси оқиғаларға толы болғанын атап өткім келеді.
23 тамызда Қазақстан Республикасы Құрылтайының депутаттарын сайлау өтті. Бұл біздің ауданымыз үшін де маңызды қоғамдық-саяси оқиға болды. Сайлау белгіленген талаптарға сәйкес, ұйымдасқан түрде және тұрғындардың белсенді қатысуымен өтті.							
2026 жылғы саяси күн тәртібінің негізі: «Заң мен тәртіп», «Халық үніне құлақ асатын мемлекет», «Әртүрлі көзқарас – біртұтас ұлт», «Күшті Президент – Ықпалды Парламент – Есеп беретін Үкімет», «Адал азамат», «Таза Қазақстан» қағидаттары. 			Одан бөлек халықтың дін мәселелері бойынша сауаттылық деңгейін арттыру, радикалды діни ағымдарға тартылудың алдын алу,  сондай-ақ дәстүрлі рухани және ұлттық құндылықтарға басты назар аудару мәселелері, сыбайлас жемқорлықтың алдын алу және отбасылық құндылықтарды дәріптеу  бойынша түсіндіру жұмыстары жүргізілді. 		«Мерейлі отбасы» ұлттық байқауының облыстық кезеңінде Нұра ауданы кертінді ауылының Пшенбаевтар отбасы бірінші орынға ие болды.	
Бүгін біз 2026 жылдың 9 айында атқарылған жұмыстарды қорытындыладық.
Ағымдағы жылдың соңына дейін экономиканың барлық салаларында оң динамиканы қамтамасыз ету және жоспарланған міндеттердің орындалуы бойынша жұмыстар жалғастырылатын болады.
Елдің Даму стратегиясы мен Мемлекет басшысының Жолдауында айқындалған ауқымды міндеттерді іске асыру, ең алдымен, қоғамдық келісім мен халқымыздың бірлігі мен ынтымағын сақтауды және нығайтуды талап етеді.
Қазіргі уақытта ауданның одан әрі дамуының басым бағыттары айқындалды.2027 жылы сумен жабдықтау жүйелерінің үздіксіз жұмыс істеуін қамтамасыз ету, су құбыры желілері мен автомобиль жолдарын, әлеуметтік сала нысандарын жөндеу, кәріз желілерін, тұрғын үйді және оған қажетті инженерлік-коммуникациялық инфрақұрылымды салу, сондай-ақ елді мекендерді абаттандыру бойынша жұмыстар жалғастырылатын болады.
Әлеуметтік және инженерлік инфрақұрылымды дамытуға, коммуналдық қызметтердің сапасын арттыруға, автомобиль жолдарының жай-күйін жақсартуға және халықтың тұруы үшін қолайлы жағдайлар жасауға ерекше назар аударылатын болады.

Құрметті депутаттар!
Сіздердің қолдауларыңызға және сындарлы өзара іс-қимылдарыңызға сенім артамын. Бірлескен үйлесімді жұмыс жоспарланған іс-шараларды табысты іске асыруға, ауданның одан әрі әлеуметтік-экономикалық дамуын қамтамасыз етуге және тұрғындарымыздың өмір сүру сапасын арттыруға мүмкіндік беретініне сенімдімін.

Назарларыңызға рақмет!
